ଆମ୍ବପୁଆରେ ହେବ ସିଟି କମର୍ସିଆଲ ସେଣ୍ଟର\nଛତ୍ରପୁର,୩୧।୧୨(ଡି.ଏନ.ଏ.)- ଗଞ୍ଜାମ ଜିଲା ବ୍ରହ୍ମପୁରର ଆମ୍ବପୁଆ ବିବେକ ବିହାର ନିକଟରେ ସିଟି କମର୍ସିଆଲ ସେଣ୍ଟର ପ୍ରତିଷ୍ଠା କରାଯିବ। ଏହି ପ୍ରକଳ୍ପ ବ୍ରହ୍ମପୁର ଉନ୍ନୟନ କର୍ତ୍ତୃପକ୍ଷ (ବିଡିଏ) କରିବ। ପିପିପି (ପବ୍ଲିକ ପ୍ରାଇଭେଟ ପାଟନରଶିପ) ମୋଡରେ ଏହା ପ୍ରତିଷ୍ଠା କରାଯିବାକୁ ଯୋଜନା ହୋଇଛି ା ଏ ନେଇ ଏକ ପ୍ରୋଜେକ୍ଟ ରିପୋର୍ଟ ପ୍ରସ୍ତୁତ କରାଯାଇ ରାଜ୍ୟ ଗୃହ ନିର୍ମାଣ ଓ ନଗର ଉନ୍ନୟନ ବିଭାଗକୁ ପଠାଯାଇଥିଲା।\nଆମ୍ବପୁଆରେ ହେବ ସିଟି କମର୍ସିଆଲ ସେଣ୍ଟର\t December 31st, 23:24 PM December 31st, 23:24 PM\nଛତ୍ରପୁର,୩୧।୧୨(ଡି.ଏନ.ଏ.)- ଗଞ୍ଜାମ ଜିଲା ବ୍ରହ୍ମପୁରର ଆମ୍ବପୁଆ ବିବେକ ବିହାର ନିକଟରେ ସିଟି କମର୍ସିଆଲ ସେଣ୍ଟର ପ୍ରତିଷ୍ଠା କରାଯିବ। ଏହି ପ୍ରକଳ୍ପ ବ୍ରହ୍ମପୁର ଉନ୍ନୟନ କର୍ତ୍ତୃପକ୍ଷ (ବିଡିଏ) କରିବ। ପିପିପି (ପବ୍ଲିକ ପ୍ରାଇଭେଟ ପାଟନରଶିପ) ମୋଡରେ ଏହା ପ୍ରତିଷ୍ଠା କରାଯିବାକୁ ଯୋଜନା ହୋଇଛି ା ଏ ନେଇ ଏକ ପ୍ରୋଜେକ୍ଟ ରିପୋର୍ଟ ପ୍ରସ୍ତୁତ କରାଯାଇ ରାଜ୍ୟ ଗୃହ ନିର୍ମାଣ ଓ ନଗର ଉନ୍ନୟନ ବିଭାଗକୁ ପଠାଯାଇଥିଲା। ଏହା ଉପରେ ୨୮ ତାରିଖରେ ଭୁବନେଶ୍ୱରରେ ରାଜ୍ୟ ଗୃହ ନିର୍ମାଣ ଓ ନଗର ଉନ୍ନୟନ ବିଭାଗର କମିଶନର ଜି. ମାଥିଭାଥନନଙ୍କ ଅଧ୍ୟକ୍ଷତାରେ ବିଭାଗୀୟ ମନିଟରିଂ କମିଟି ବୈଠକ ଅନୁଷ୍ଠିତ ହୋଇଥିଲା। ଏଥିରେ ପ୍ରକଳ୍ପର ମାଷ୍ଟରପ୍ଲାନ୍ ଏବଂ ଏ ସମ୍ପର୍କୀୟ ରିପୋର୍ଟ ଉପସ୍ଥାପନ ହୋଇଥିଲା। ସିିଟି କମର୍ସିଆଲ କମ୍ପ୍ଲେକ୍ସ ପ୍ରତିଷ୍ଠା ହେଲେ ବ୍ରହ୍ମପୁରରେ ସମ୍ଭାବ୍ୟ ମାର୍କେଟ, ଇନଭେଷ୍ଟମେଣ୍ଟ, ପ୍ରକଳ୍ପ ତ୍ୱରାନ୍ବିତ ପାଇଁ କ'ଣ ସବୁ ସୁବିଧା ସୁଯୋଗ ରହିଛି ତାହା ଉପରେ ବିସ୍ତୃତ ଭାବେ ଆଲୋଚନା ହୋଇଥିଲା। ଏହାର ଏକ ସଂଶୋଧିତ ପ୍ରୋଜେକ୍ଟ ରିପୋର୍ଟ ପ୍ରସ୍ତୁତ କରି ପଠାଇବାକୁ କୁହାଯାଇଥିଲା। ଏ ସମ୍ପର୍କରେ ରାଜ୍ୟ ଗୃହ ନିର୍ମାଣ ଓ ନଗର ଉନ୍ନୟନ ବିଭାଗର ଅଣ୍ଡର ସେକ୍ରେଟାରୀ ବେଲାଳସେନ ବେହେରାଙ୍କଠାରୁ ଗଞ୍ଜାମ ଜିଲାପାଳ ପ୍ରେମଚନ୍ଦ୍ର ଚୌଧୁରୀଙ୍କ ନିକଟକୁ ଏକ ଚିଠି ଆସିଛି। ସିଟି କମର୍ସିଆଲ ସେଣ୍ଟର ପ୍ରତିଷ୍ଠା ପାଇଁ ଆମ୍ବପୁଆ ବିବେକ ବିହାର ନିକଟରେ ୧୩.୨୧ ଏକର ଜମି ପ୍ରଶାସନ ପକ୍ଷରୁ ଚିହ୍ନଟ ହୋଇଛି । ଏହି ଜମିକୁ ୪୫ ବର୍ଷ ପାଇଁ ଲିଜ୍ରେ ଦିଆଯିବ ବୋଲି ଜଣାପଡିଛି । ୨ରୁ ୩ ଏକର ଜମିରେ ସପିଙ୍ଗ ମଲ୍, ଫୁଡ୍ କୋର୍ଟ, ମଲ୍ଟିପ୍ଲେକ୍ସ ପ୍ରତିଷ୍ଠା କରିବାକୁ ଯୋଜନା ହୋଇଛି । ଏଥିସହ ପ୍ରସ୍ତାବିତ ସିଟି କମର୍ସିଆଲ ସେଣ୍ଟର ମଧ୍ୟରେ ଥିବା ୨ ଏକର ଜମିରେ ଭଲ ୩ ତାରକା ହୋଟେଲ ମଧ୍ୟ ନିର୍ମାଣ କରାଯିବାକୁ ସ୍ଥିର ହୋଇଛି । ପ୍ରଥମ ପର୍ଯ୍ୟାୟରେ ବିଡିଏ ପକ୍ଷରୁ ଏହି ସବୁ ପ୍ରକଳ୍ପ ପ୍ରତିଷ୍ଠା କରାଯିବାକୁ ଯୋଜନା ହୋଇଛି । ଦ୍ୱିତୀୟ ପର୍ଯ୍ୟାୟରେ ବଳକା ଥିବା ଜମି ଉପରେ ଅନ୍ୟ ସବୁ ପ୍ରକଳ୍ପ ପ୍ରତିଷ୍ଠା କରିବାକୁ ବିଭାଗର କମିଶନର ଗୁରୁତ୍ୱାରୋପ କରିଥିବା ଜିଲାପାଳଙ୍କ ନିକଟକୁ ଆସିଥିବା ଚିଠିରୁ ଜଣାପଡିଛି । ସଂଶୋଧିତ ପ୍ରୋଜେକ୍ଟ ରିପୋର୍ଟ ପଠାଇଲେ ରାଜ୍ୟ ଏମପାୱାର କମିଟି ବୈଠକରେ ଆଲୋଚନା ହୋଇ ପ୍ରକଳ୍ପକୁ ଅନୁମୋଦନ ମିଳିବ ବୋଲି କୁହାଯାଇଛି ।
